KÄSKKIRI

Tartu	14.03.2024 nr 466

Vastuvõtukomisjoni moodustamine
Kaitseväe Akadeemia magistriõppekavale täiendavate vastuvõtukatsete korraldamine 2024. aastal

Vabariigi Valitsuse 21.06.2018 määruse nr 45 „Kaitseväe põhimäärus“ § 24 lg 2 p 5, kaitseministri 01.07.2019 määruse nr 11 „Kaitseväe Akadeemia põhimäärus“ § 6 lg 5, Kaitseväe Akadeemia ülema 08.11.2023 käskkirjaga nr 1933 kinnitatud Kaitseväe Akadeemia tasemeõppe vastuvõtukriteeriumite ning Kaitseväe Akadeemia ülema 24.01.2024 käskkirjaga nr 138 kinnitatud Kaitseväe Akadeemia 2024/2025. õppeaasta vastuvõtueeskirja alusel

1.	Moodustan Kaitseväe Akadeemia 20. keskastmekursuse kuulajate täiendavaks vastuvõtmiseks komisjoni koosseisus:

              komisjoni esimees:	kolonelleitnant Ants TORIM;
              komisjoni liikmed:       	kolonelleitnant Indrek SARAP (aseesimees);
                                                	kolonelleitnant Tamur KUSNETS;
                                                	härra Tarmo METSA; 
                                                	härra Karl KASK.

2.	Komisjoni ülesanded:
2.1.	kinnitab vastuvõtukatsetele lubatavate kandidaatide nimekirja hiljemalt 02.04.2024 lähtudes komisjonile esitatud dokumentidest;
2.2.	viib läbi argumenteeriva essee hindamise vastavalt õppeosakonnas koostatud hindamiskriteeriumitele;
2.3.	konfidentsiaalsuse ja erapooletuse tagamiseks hindab esseed komisjoni akadeemiline koosseis (komisjoni liikmed, v.a esimees);
2.4.	kandidaatide teavitamine vastuvõtukatsete tulemustest 22.04.2024;
2.5.	katsete tulemuste põhjal koostab magistriõppesse vastuvõetavate kandidaatide pingerea ja esitab Kaitseväe Akadeemia ülemale esildise õppurite vastuvõtmiseks magistriõppesse hiljemalt 10.05.2024;
2.6.	kehtestab vastuvõtulävendi järgmiseks õppeaastaks.

3.	Õppeosakonna ülesanded:
3.1.	edastab Kaitseressursside Ameti teenistussuhete osakonnale kandidaatide nimekirja kandidaatide kandideerimistingimustele vastavuse kontrollimiseks hiljemalt 22.03.2024;
3.2.	edastab haldusosakonna tugijaoskonna julgeolekugrupile nimekirja koos läbipääsukaartide numbritega akadeemiasse sissepääsu korraldamiseks;
3.3.	edastab vastuvõtukomisjonile kandidaatide nimekirja hiljemalt 01.04.2024;
3.4.	viib läbi vastuvõtukatsed 04.04.2024;
3.5.	tagab vastuvõtukatsete tulemuste fikseerimise ja kandidaatide teavitamise kooskõlas kehtivate õigusaktidega.

4.	Haldusosakonna tugijaoskonna julgeolekugrupp:
4.1.	võimaldab õppeosakonna planeerimisjaoskonna saadetud nimekirja alusel kandidaatidele sissepääsu ja liikumise 04.04.2024 Riia 12 territooriumile, Võru tiivas ja ühiselamus.

5. Käskkiri teha teatavaks asjaosalistele, haldusosakonna ülemale, õppeosakonna juhatajale ja Kaitseressursside Ameti inimvara arendamise osakonnale.

[ allkirjastatud digitaalselt ]

Raul Järviste
Kolonel
Kaitseväe Akadeemia ülema asetäitja
Kaitseväe Akadeemia ülema ülesannetes